CELEX: 22019D1400
Language: sk
Date: 2019-03-29 00:00:00
Title: Rozhodnutie Spoločného výboru EHP č. 84/2019 z 29. marca 2019, ktorým sa mení príloha IX (Finančné služby) k Dohode o EHP [2019/1400]

12.9.2019   
               
               
                  SK
               
               
                  Úradný vestník Európskej únie
               
               
                  L 235/5
               
            
         ROZHODNUTIE SPOLOČNÉHO VÝBORU EHP č. 84/2019
         z 29. marca 2019,
         ktorým sa mení príloha IX (Finančné služby) k Dohode o EHP [2019/1400]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2017/1129 zo 14. júna 2017 o prospekte, ktorý sa má uverejniť pri verejnej ponuke cenných papierov alebo ich prijatí na obchodovanie na regulovanom trhu, a o zrušení smernice 2003/71/ES (1) sa má začleniť do Dohody o EHP.
                  
               
                     (2)
                  
                  
                     Nariadením (EÚ) 2017/1129 sa zrušuje smernica Európskeho parlamentu a Rady 2003/71/ES (2) začlenená do Dohody o EHP, a preto je potrebné s účinnosťou od 21. júla 2019 odkaz na ňu v rámci Dohody o EHP vypustiť.
                  
               
                     (3)
                  
                  
                     Príloha IX k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Príloha IX k Dohode o EHP sa mení takto:
            
                        1.
                     
                     
                        Bod 29b (smernica Európskeho parlamentu a Rady 2003/71/ES) sa vypúšťa s účinnosťou od 21. júla 2019.
                     
                  
                        2.
                     
                     
                        Za bod 29bc [delegované nariadenie Komisie (EÚ) 2016/301] sa vkladá tento text:
                        
                                    „29bd.
                                 
                                 
                                    
                                       32017 R 1129: Nariadenie Európskeho parlamentu a Rady (EÚ) 2017/1129 zo 14. júna 2017 o prospekte, ktorý sa má uverejniť pri verejnej ponuke cenných papierov alebo ich prijatí na obchodovanie na regulovanom trhu, a o zrušení smernice 2003/71/ES (Ú. v. EÚ L 168, 30.6.2017, s. 12).
                                 
                              Ustanovenia nariadenia sa na účely tejto dohody vykladajú s týmito úpravami:
                        
                                    a)
                                 
                                 
                                    Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, pod výrazom ‚členský štát‘ a ‚príslušné orgány‘ vo všetkých gramatických tvaroch sa okrem významu v nariadení rozumejú aj štáty EZVO, resp. ich príslušné orgány v príslušnom gramatickom tvare.
                                 
                              
                                    b)
                                 
                                 
                                    Odkazy na iné akty v nariadení sa považujú za relevantné do tej miery a v tej forme, v akých sú tieto akty začlenené do dohody.
                                 
                              
                                    c)
                                 
                                 
                                    V článku 9 ods. 3 sa za slová ‚21. júla 2019‘ vkladajú slová ‚alebo odo dňa nadobudnutia účinnosti rozhodnutia Spoločného výboru EHP č. 84/2019 z 29. marca 2019, podľa toho, čo nastane neskôr‘.
                                 
                              
                                    d)
                                 
                                 
                                    V článku 22 ods. 11 sa slová ‚práva Únie‘ nahrádzajú slovami ‚Dohody o EHP‘.
                                 
                              
                                    e)
                                 
                                 
                                    V druhej vete článku 33 ods. 5 sa za slovo ‚ESMA‘ vkladajú slová ‚alebo prípadne Dozorný úrad EZVO‘.
                                 
                              
                                    f)
                                 
                                 
                                    Pokiaľ ide o štáty EZVO, v článku 34 ods. 1 sa za slovo ‚ESMA‘ vkladajú slová ‚a Dozorným úradom EZVO‘.
                                 
                              
                                    g)
                                 
                                 
                                    V článku 35 ods. 2 sa slová ‚práva Únie‘ nahrádzajú slovami ‚Dohody o EHP‘.
                                 
                              
                                    h)
                                 
                                 
                                    V druhej vete článku 37 ods. 3 sa za slovo ‚ESMA‘ vkladajú slová ‚alebo prípadne Dozorný úrad EZVO‘.
                                 
                              
                                    i)
                                 
                                 
                                    V článku 38 ods. 2 písm. d) sa slovami ‚príslušným právom Únie‘ rozumie ‚príslušnými ustanoveniami Dohody o EHP‘.
                                 
                              
                                    j)
                                 
                                 
                                    V článku 46 ods. 3 sa za slová ‚21. júla 2019‘ vkladajú slová ‚alebo odo dňa nadobudnutia účinnosti rozhodnutia Spoločného výboru EHP č. 84/2019 z 29. marca 2019, podľa toho, čo nastane neskôr‘.
                                 
                              
                                    k)
                                 
                                 
                                    V článku 49 ods. 2 a 3 sa za slová ‚21. júla 2019‘ vkladajú slová ‚alebo odo dňa nadobudnutia účinnosti rozhodnutia Spoločného výboru EHP č. 84/2019 z 29. marca 2019, podľa toho, čo nastane neskôr‘.
                                 
                              
                                    l)
                                 
                                 
                                    V článku 49 ods. 2 sa slovami ‚21. júla 2018‘ a ‚20. júla 2017‘ rozumie ‚odo dňa nadobudnutia účinnosti rozhodnutia Spoločného výboru EHP č. 84/2019 z 29. marca 2019‘.“
                                 
                              
                  
         
            Článok 2
            Znenie nariadenia (EÚ) 2017/1129 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 30. marca 2019 alebo dňom nasledujúcim po doručení posledného oznámenia Spoločnému výboru EHP podľa článku 103 ods. 1 Dohody o EHP (*1), podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 29. marca 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 168, 30.6.2017, s. 12.
         
            (2)  Ú. v. EÚ L 345, 31.12.2003, s. 64.
         
            (*1)  Ústavné požiadavky boli oznámené.